সিরিয়ার মতো উত্তর কোরিয়ায়ও আমেরিকা আকস্মিক মিসাইল হামলা চালাতে পারে। কিন্তু কোনো কোনো পর্যবেক্ষকের মতে, ট্রাম্প যতই রক্তচক্ষু দেখান, হয়তো সহসা এই হামলা চালাতে যাবেন না। তার প্রধান কারণ, উত্তর কোরিয়ার হাতে পরমাণু বোমা আছে, সিরিয়ার হাতে নেই। আক্রান্ত হলে উত্তর কোরিয়া সঙ্গে সঙ্গে দক্ষিণ কোরিয়ায় মার্কিন সামরিক ঘাঁটির ওপর হামলা চালিয়ে বিপর্যয় সৃষ্টি করতে পারে। সুতরাং আমেরিকার অপসন হবে, যুগপৎ পিয়ংইয়ংকে ভয় প্রদর্শন এবং পিয়ংইয়ংকে নিরস্ত্র করার জন্য চীনের ওপর চাপ প্রয়োগ, পরিস্থিতি এখন অনেকটাই নির্ভর করছে চীনের মনোভাবের ওপর।